การสร้างกลยุทธ์ การดูแลตัวเอง การจัดการกับมาในทันที
ผู้คนมักจะทำให้คนอื่นรู้สึกแย่ด้วยเหตุผลหลายอย่าง เขาอาจจะไม่ได้ตั้งใจเสมอไปและอาจจะไม่อยากทำร้ายคุณ การเข้าใจแรงกระตุ้นของเขาสามารถช่วยให้คุณรู้วิธีการรับมือ   บางคนทำแบบนั้นเพราะพวกเขาไม่มั่นใจหรืออิจฉา เขาพยายามรู้สึกดีขึ้นเกี่ยวกับตัวเองด้วยการทำให้คุณรู้สึกแย่   บางคนทำแบบนั้นเพราะเขาพยายามทำให้ใครบางคนประทับใจหรือเรียกร้องความสนใจ เช่น เพื่อนร่วมงานที่วิจารณ์งานของคุณต่อหน้าเจ้านาย บางคนไม่รู้ว่าเขากำลังทำให้คุณรู้สึกแย่หรือสื่อสารไม่ค่อยเก่ง เช่น คุณยายที่พูดว่า “เสื้อตัวนี้สวยจัง มันปิดพุงของหลานพอดี” บางครั้งผู้คนไม่ได้ตั้งใจทำตัวใจร้ายหรือทำร้ายความรู้สึกของคุณ เขาอาจจะเห็นว่ามันเป็นการยุแหย่ที่ไม่มีพิษไม่มีภัย เช่น เพื่อนที่เรียกคุณว่า “ไอ้เตี้ย” บางความคิดเห็นนั้นน่ารำคาญและคุณสามารถเมินเฉย บางความคิดเห็นโหดร้ายและเจ็บปวดและคุณต้องจัดการมัน  การตัดสินใจว่าขอบเขตอยู่ที่ไหนสำหรับคุณจะช่วยให้คุณรู้วิธีการจัดการกับสถานการณ์   เช่น เมื่อพี่ชายของคุณทำให้คุณรู้สึกแย่ก็อาจจะน่ารำคาญ แต่คุณรู้ว่าเขาอาจจะไม่ได้ตั้งใจและไม่ได้พยายามทำร้ายความรู้สึกของคุณ คุณอาจจะไม่อยากจัดการกับเขานอกเสียจากว่ามันเกินเลย แต่เพื่อนร่วมงานที่มักจะแสดงความคิดเห็นที่หยาบคายกับคุณนั้นน่าเศร้าใจและคุณอาจจะต้องจัดการเรื่องนี้ ถ้าคำดูถูกเป็นการเหยียดและเกิดขึ้นบ่อยครั้ง เขาคนนั้นกำลังล้ำเส้นและต้องถูกรายงาน คนที่ไม่รู้จักคุณแต่ทำให้คุณรู้สึกแย่อาจจะทำสิ่งนี้ด้วยเหตุผลที่ไม่ดี (หรือเขาอาจจะแค่น่ารำคาญ) อย่าทำเป็นเรื่องใหญ่แต่บอกให้เขารู้ว่าคุณไม่ชอบ   ถ้าเป็นไปได้ก็ควรคุยกันในที่ที่เป็นส่วนตัว วิธีนี้จะช่วยกำจัดความต้องการของเธอในการสร้างสถานการณ์ให้ผู้อื่นดูและรักษาความเคารพสำหรับคุณทั้งสอง คุณสามารถพูดว่า “ตอนที่พูดกันเธอออกความเห็นที่ไม่ดีเกี่ยวกับแนวคิดของฉัน ฉันยินดีสำหรับคำตอบรับที่เป็นรูปร่างแต่ไม่ใช่คำดูถูก อย่าทำแบบนั้นอีก” ถ้าเธอเริ่มทำให้คุณรู้สึกแย่เมื่อคุณกำลังคุยกับเธอเกี่ยวกับเรื่องนี้ก็ควรจบบทสนทนา ถ้าพฤติกรรมของเธอยังดำเนินต่อไปหรือแย่กว่าเดิม คุณอาจจะต้องรายงาน ถึงแม้ว่ามันอาจจะเริ่มจากการยุแหย่ที่ไม่มีพิษไม่มีภัยแต่บางครั้งมันอาจจะเกินเลยและคุณต้องบอกให้เพื่อนหรือพี่น้องหยุดทำสิ่งนั้น อย่าหัวเราะเมื่อคุณบอกให้เธอหยุดหรือด่าทอเสียเอง เธอจะคิดว่าคุณล้อเล่นและจะแกล้งคุณต่อไป คุณต้องกล้าพูดโดยใช้น้ำเสียงที่สงบและชัดเจนเมื่อคุณบอกให้เธอหยุด   เช่น “ฮ่าๆๆ หยุดเดี๋ยวนี้นะไอ้หูกาง” ไม่ใช่วิธีที่ดีเพื่อบอกให้น้องของคุณหยุด จ้องตาเธอและพูดด้วยน้ำเสียงที่สงบและจริงจังว่า “พอได้แล้ว ฉันรู้ว่าเธอคิดว่ามันตลกแต่มันน่ารำคาญ ฉันขอให้เธอหยุด” ถ้าเธอยังไม่หยุดก็ให้บอกเธอว่า “เมื่อกี้พูดจริงๆ นะตอนบอกให้หยุด” และเดินจากไป เธอน่าจะเดินตามคุณไปและขอโทษ บางครั้งคนที่สนิทกับเราที่สุดไม่รู้เวลาที่เราจริงจัง บางครั้งพ่อแม่ คุณครู หรือเจ้านายทำให้เรารู้สึกแย่ตัวที่ไม่รู้ตัว ทำให้คนเหล่านี้รู้ว่าคำพูดของพวกเขาทำให้เรารู้สึกแย่และคุณอยากให้พวกเขาหยุด วิธีนี้ทำให้พวกเขารู้ตัวว่ากำลังทำอะไรและคุณรู้สึกอย่างไร มันเป็นขั้นตอนที่สำคัญในการรับมือกับสถานการณ์ในระยะยาว   สอบถามแผนกทรัพยากรบุคคลที่ทำงานและดูว่าพวกเขาแนะนำอย่างไรเพื่อรับมือกับคำพูดที่เจ้านายทำให้เรารู้สึกแย่ พูดกับเขาตัวต่อตัวถ้าคุณรู้สึกสบายใจที่จะทำแบบนั้น มันจะทำให้บทสนทนาระหว่างคุณทั้งสองอึดอัดน้อยลง ลองพูดว่า “ตอนที่คุณบอกว่างานของฉันงี่เง่า มันกระทบจิตใจฉัน” หรือ “ฉันรู้ว่าฉันอาจจะทำอะไรไม่เสร็จตลอดเวลาแต่อย่าพูดว่าฉันขี้เกียจ มันทำร้ายความรู้สึกฉัน” บอกผู้ใหญ่คนอื่นที่คุณไว้ใจหรือแผนกทรัพยากรบุคคลถ้าคุณไม่สบายใจที่จะคุยกับเขาตัวต่อตัวหรือรู้สึกว่าเขากำลังทำให้คุณรู้สึกแย่อย่างตั้งใจ คำพูดของคนคือสิ่งที่สะท้อนตัวตนของเธอ ไม่ใช่คุณ ถ้าเธอเป็นคนที่มีความสุข เธอก็จะไม่ใช้เวลาเพื่อทำให้คนรอบตัวเธอรู้สึกแย่ เธอน่าจะทำแบบนี้กับคนอื่นและไม่ใช่แค่กับคุณ ถ้าคุณปล่อยให้คำพูดของเธอทำให้คุณรู้สึกแย่ เธอก็จะชนะ อย่าปล่อยให้สิ่งที่เธอพูดบั่นทอนความเชื่อมั่นในตัวเองหรือทำให้คุณรู้สึกแย่เกี่ยวกับตัวเอง   ย้ำเตือนตัวเองถึงคุณสมบัติที่ดีด้วยการเขียนรายการลักษณะนิสัยเชิงบวกของคุณ เขียนสิ่งที่เธอพูดเกี่ยวกับคุณ เขียน 3 สิ่งเพื่อพิสูจน์ว่าสิ่งที่เธอพูดแต่ละอย่างไม่เป็นความจริง เขียนสิ่งดีๆ ที่คนอื่นพูดเกี่ยวกับคุณ คุณอาจจะเครียดเมื่อมีคนทำให้คุณรู้สึกแย่โดยเฉพาะอย่างยิ่งถ้ามันเกิดขึ้นเป็นประจำ เรียนรู้และใช้เทคนิคการลดความเครียดเพื่อช่วยให้คุณรับมือกับคนที่ทำให้คุณรู้สึกแย่และความเครียดที่โจมตีคุณ   ฝึกการหายใจลึกและฝึกสมาธิเพื่อช่วยให้คุณสงบเวลาที่บุคคลนั้นอยู่ใกล้คุณ ฝึกการมีสติเพราะมันช่วยให้คุณจัดการกับความเครียดและกันเขาออกไปเมื่อเขากวนใจคุณ ลองทำกิจกรรมทางกายภาพ เช่น วิ่งจ๊อกกิ้งหรือว่ายน้ำเพื่อปลดปล่อยความเครียด คุณควรบอกใครบางคนและขอความช่วยเหลือถ้าบุคคลนั้นทำให้คุณรู้สึกแย่ตลอดเวลาหรือใจร้ายมาก บอกใครบางคนถ้าคนที่ทำให้คุณรู้สึกแย่เป็นคนที่อยู่เหนือกว่าคุณ เช่น คุณครู พ่อแม่ หรือเจ้านาย การใช้ระบบช่วยเหลือสามารถช่วยได้หลายวิธี พวกเขาสามารถยืนหยัดให้คุณเมื่อสิ่งนี้เกิดขึ้นหรือแม้แต่รายงานสิ่งที่เกิดขึ้น   บอกใครบางคนที่คุณไว้ใจว่าเกิดอะไรขึ้น เล่ารายละเอียดให้มากที่สุดเพื่อให้เธอเข้าใจสถานการณ์ ขอให้เธอช่วยรับมือกับคนที่ทำให้คุณรู้สึกแย่ วิธีนี้เรียบง่าย เช่น การขอให้เพื่อนอยู่ด้วยเมื่อคุณบอกให้บุคคลนั้นหยุด คุณอาจจะต้องรายงานบุคคลนี้กับฝ่ายที่มีอำนาจ การใช้เวลากับคนที่มีทัศนคติที่ดีเป็นวิธีที่ดีเยี่ยมเพื่อจัดการกับความเครียดเมื่อใครบางคนทำให้คุณรู้สึกแย่ มันจะช่วยให้คุณดูแลตัวเองโดยรวม การอยู่กับคนที่คิดบวกสามารถลดความเครียดของคุณ มันจะทำให้คุณไม่นึกถึงคนที่ทำให้คุณรู้สึกแย่และสิ่งที่คุณรู้สึก   ลองเข้าสังคมและพูดกับคนที่ทำให้คุณรู้สึกดีเป็นประจำ อย่ามัวแต่พูดถึงคนที่ทำให้คุณรู้สึกแย่ คุณต้องทำเรื่องที่สนุก! เมื่อใครบางคนทำให้คุณรู้สึกแย่ก็ควรจัดการด้วยการไม่ตอบโต้ทันที การที่คุณตอบโต้อย่างรวดเร็วหรือโกรธจะยิ่งทำให้พฤติกรรมของเขารุนแรงขึ้น มันให้สิ่งที่เขาต้องการซึ่งก็คือการตอบโต้จากคุณ การตอบโต้ด้วยความโกรธหรืออารมณ์เชิงลบยังไม่ดีกับคุณอีกด้วย คุณอาจจะทำหรือพูดบางอย่างที่คุณจะรู้สึกผิดในภายหลัง  หรือคุณอาจจะทำร้ายตัวเองด้วยความเครียด   หายใจเข้าลึกๆ วิธีนี้จะช่วยให้คุณสงบใจได้ ค่อยๆ นับ 1-5 เพื่อวางตัวให้สงบ คุณอาจจะอยากตอบโต้ด้วยตัวเองแต่การทำสิ่งนี้อาจจะทำให้คุณดูน่าสมเพชเช่นเดียวกับเธอ มันยังอาจจะเพิ่มความตึงเครียดและจะไม่แก้ปัญหาใดๆ   การตอบโต้ให้สิ่งที่เธอต้องการเช่นเดียวกับการจัดการในทันที อย่าตอบโต้ความคิดเห็นหยาบคายหรือโพสต์ออนไลน์ด้วยคำพูดที่ไม่ดีถึงแม้ว่าคุณอาจจะอยากทำเช่นนั้นก็ตาม หลีกเลี่ยงการนินทาเธอในภายหลัง มันอาจจะรู้สึกดีในตอนนี้แต่ไม่ได้แก้ปัญหาใดๆ บางครั้งความเงียบคืออาวุธที่ดีที่สุด การเมินเฉยใครบางคนที่ทำให้คุณรู้สึกแย่จะช่วยไม่ให้เขาพอใจกับการตอบโต้จากคุณ มันช่วยไม่ให้คุณเสียเวลาและพลังงานกับใครบางคนที่ไม่มีค่า พฤติกรรมที่ไม่ดีของเธอจะดูขัดกับพฤติกรรมที่ดีของคุณอย่างชัดเจน   เพียงทำเหมือนว่าเธอไม่ได้พูดอะไร ทำสิ่งที่คุณกำลังทำต่อไปโดยไม่มองเธอ เธอมักจะเลิกยุ่งกับคุณหลังจากที่ถูกเมินนอกเสียจากว่าเธอเป็นคนที่ดื้อรั้นมาก นี่คือวิธีที่ชัดเจนในการทำให้ใครบางคนรู้ว่าคุณต้องการให้เขาหยุดทำให้คุณรู้สึกแย่ ถ้าการเมินเฉยไม่ได้ผลหรือถ้าสถานการณ์น่ารำคาญหรือเจ็บปวด การบอกให้เขาหยุดอาจจะช่วยแก้ปัญหาได้   คุณต้องวางตัวสงบ จ้องตาเขาและใช้น้ำเสียงที่มีสติ มั่นใจ และชัดเจน เช่น ถ้ามีใครดูถูกคุณก็ควรหายใจเข้าลึกๆ และพูดอย่างสงบว่า “เลิกทำให้ฉันรู้สึกแย่สักที” ถ้าเขาเป็นเพื่อนร่วมงาน คุณสามารถพูดว่า “ฉันไม่ชอบหรือชื่นชมสิ่งที่เธอพูดกับฉันและเกี่ยวกับฉัน ฉันต้องการให้เธอหยุดทำแบบนั้น” ถ้าเขาเป็นเพื่อนที่อาจจะไม่ได้ตั้งใจทำตัวใจร้ายกับคุณ คุณสามารถพูดว่า “ฉันรู้ว่าเธอไม่ได้ตั้งใจแต่สิ่งที่เธอพูดทำร้ายความรู้สึกของฉัน อย่าทำกับฉันแบบนั้น”
เข้าใจว่าทำไมเขาถึงทำแบบนั้น. กำหนดขอบเขต. พูดกับเพื่อนร่วมงานและคนอื่น. กล้าพูดกับเพื่อนและพี่น้อง. เคารพคนที่อยู่เหนือกว่า. อย่าคิดมาก. ใช้กลยุทธ์จัดการความเครียด. ขอความช่วยเหลือ. อยู่กับคนที่คิดบวก. หลีกเลี่ยงที่จะตอบโต้ทันที. อย่าตอบโต้. เมินเฉย. บอกให้เขาหยุด.
https://www.wikihow.com/Deal-With-People-Who-Put-You-Down https://www.wikihow.com/Deal-With-People-Who-Put-You-Down https://www.wikihow.com/Deal-With-People-Who-Put-You-Down
Developing a Strategy Taking Care of Yourself Addressing It Right Now